84. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.396.1/147/55702 της 1/13 Αυγ.  1974 (ΦΕΚ Β΄ 809) Περί εκθέσεως υπηρεσιακής ικανότητος εκπαιδευτικών υπηρετούντων καθ’ απόσπασιν παρά τη Κ.Υ . του ΥΠΕΠΘ. Έχοντες υπ’ όψει τας διατάξεις των άρθρ. 36 και 55 του Ν.Δ. 651/1970 «περί οργανώσεως της Γενικής Εκπαιδεύσεως και Διοικήσεως του προσωπικού αυτής», διευκρινίζοντες δε και συμπληρούντες την εν τω υπ’ αριθ. 537 (τ.Β΄) της 23.5.1974 ΦΕΚ δημοσιευθείσαν υπ’ αριθ. Φ.396.1/113.39076/30.4.1974 ημετέραν, αποφασίζομεν: Όπως αι εκθέσεις υπηρεσιακής ικανότητος των κατ’ απόσπασιν υπηρετούντων παρά ταις Γενικαίς Διευθύνσεσι και ταις Ανεξαρτήτοις Διευθύνσεσι του καθ’ ημάς Υπουργείου εκπαιδευτικών λειτουργών της Γενικής Εκπαιδεύσεως, συντάσσονται κατά τας διατάξεις της παρ. 4 του άρθρ. 55 του Ν.Δ. 651/1970 και, εις ας περιπτώσεις ο αξιολογών έχει την ιδιότητα του Εκπαιδευτικού Συμβούλου, γνωματεύων θα είναι ο Πρόεδρος του Α.Ε.Σ., εις ας δε περιπτώσεις δεν έχει ο αξιολογών την ιδιότητα του Εκπαιδευτικού Συμβούλου και εξαντλείται εις το πρόσωπον αυτού η ιεραρχία της οικείας Γενικής Διευθύνσεως ή Ανεξαρτήτου Διευθύνσεως, αι υπ’ αυτού συντασσόμεναι εκθέσεις των, ως είρηται εκπαιδευτικών θα καταχωρίζωνται εν τοις ατομικοίς δελτίοις αυτών και θα λαμβάνωνται υπό της Υπηρεσίας υπ’ όψει, ως έχουν. Η παρούσα δημοσιευθήτω δια της Εφημερίδος της Κυβερνήσεως. 